Zápisnica z 1. zasadnutia Rady pre študijný program FZV UCM v roku 2021, 13.10.2021

Stretnutie formou Google Meets

Prítomní členovia Rady pre ŠP: prof. MUDr. Ľudovít Gašpar, CSc., PhDr. Eva Ďurinová, Mgr. RNDr. Lenka Jánošíková, PhD., MUDr. Andrej Klepanec, Lenka Buchová, Bc. Lenka Romančíková

Hostia: **MPH**, PhDr. Jana Stanová,, PhDr. Michaela Šimonová, PhDr. Bibiána Macháčková, Bc. Soňa Liptáková, PhDr. Zuzana Mikulková, MBA.,

Ospravedlnení: prof. MUDr. Jiří Neuwirth, CSc., MUDr. Stanislav Okapec, doc. PhDr. Elena Žiaková, PhD., mimoriadny profesor, , Lenka Juliana Andrýsková, **PhDr. Eva Vaská, PhD., MPH**

Program:

1. Predstavenie členov Rady pre ŠP;
2. Voľba predsedu Rady pre ŠP;
3. Aktualizácia profilu absolventa a ciele vzdelávania bakalárskeho stupňa štúdia študijného programu Rádiologická technika;
4. Aktualizácia uplatniteľnosti absolventov študijného programu Rádiologická technika;
5. Aktualizácia štruktúry a obsahu študijného programu Rádiologická technika;
6. Informačné listy predmetov;
7. Aktualizácia personálneho zabezpečenia študijného programu Rádiologická technika;
8. Aktualizácia priestorového, materiálneho a technického zabezpečenia študijného programu Rádiologická technika;
9. Aktualizácia spätnej väzby na kvalitu poskytovaného vzdelávania;
10. Iné.

Otvorenie

Poverená prodekanka pre vzdelávanie Mgr. RNDr. Lenka Jánošíková, PhD., privítala všetkých prítomných na prvom zasadnutí Rady pre študijný program rádiologická technika.

Ad 1)

Predstavenie členov Rady pre ŠP

Ako prvý bod programu predstavila prodekanka jednotlivých členov Rady pre študijný program. Sú nimi členovia pre študijný program Fyzioterapia: prof. MUDr. Ľudovít Gašpar, doc. PhDr. Elena Žiaková, PhD., mimoriadny profesor, PhDr. Eva Ďurinová, Lenka Buchová študentka 2FYTE-BcE a Bc. Lenka Romančíková ako odborník z praxe z AXIS Medical Center, Piešťany. Členmi pre študijný program Rádiologická technika sú Mgr. RNDr. Lenka Jánošíková, PhD., prof. MUDr. Jiří Neuwirth, CSc., MUDr. Andrej Klepanec, Ph.D., Lenka Juliana Andrýsková študentka 2RateBcE, a MUDr. Stanislav Okapec ako odborník z praxe z FNsP F.D. Roosevelta Oddelenie rádiológie, Banská Bystrica

K stretnutiu boli prizvaní aj hostia, ktorí majú participovať pri tvorbe akreditačných spisov: **PhDr. Eva Vaská, PhD., MPH,** PhDr. Jana Stanová**,** PhDr. Michaela Šimonová, PhDr. Bibiána Macháčková, Bc. Soňa Liptáková, PhDr. Zuzana Mikulková, MBA.,

Za členku Rady pre ŠP Fyzioterapia doc. Žiakovú bude treba zvoliť náhradu nakoľko sa jej znížil pracovný úväzok na FZV. Členovia Rady pre ŠP boli zvolení aklamačne dňa 12.5.2021 Akademickým senátom FZV.

Ad 2)

Voľba predsedu Rady pre ŠP

Predsedu Rady menuje osoba zodpovedná za FZV UCM. Predsedom Rady je osoba nesúca hlavnú zodpovednosť za kvalitu a rozvoj študijného programu, prípadne osoba zabezpečujúca profilový predmet študijného programu. Funkčné obdobie členov Rady je štvorročné. Rada je uznášaniaschopná v prípade prítomnosti nadpolovičnej väčšiny jej členov. Každý člen rady je viazaný mlčanlivosťou aj po skončení jeho členstva v Rade. Rada vypracuje návrh vytvorenia, úpravy alebo zrušenia študijného programu. Osoba zodpovedná za súčasť UCM predkladá návrh vytvorenia, úpravy alebo zrušenia študijného programu predsedovi Rady kvality na súčasti UCM. Nakoľko osoba zodpovedná za FZV UCM mala technický problém s mikrofónom k menovaní predsedu Rady pre študijný program nedošlo. Daný bod programu sa preto presúva na budúce zasadnutie Rady.

Ad 3)

Aktualizácia profilu absolventa a ciele vzdelávania bakalárskeho stupňa štúdia študijného programu Rádiologická technika

Dr. Jánošíková priblížila prítomným opis študijného programu a časti z ktorých pozostáva. A to:

1. Základné údaje o študijnom programe
2. Profil absolventa a ciele vzdelávania
3. Uplatniteľnosť
4. Štruktúra a obsah študijného programu
5. Informačné listy predmetov študijného programu
6. Aktuálny harmonogram akademického roka a aktuálny rozvrh
7. Personálne zabezpečenie študijného programu
8. Priestorové, materiálne a technické zabezpečenie študijného programu a podpora
9. Požadované schopnosti a predpoklady uchádzača o štúdium študijného programu
10. Spätná väzba na kvalitu poskytovaného vzdelávania
11. Odkazy na ďalšie relevantné vnútorné predpisy a informácie týkajúce sa štúdia alebo študenta študijného programu

V druhom bode v časti B Vysoká škola indikuje povolania, na výkon ktorých je absolvent v čase absolvovania štúdia pripravený a potenciál študijného programu z pohľadu uplatnenia absolventov uviedla Dr. Jánošíková názvy povolaní: Rádiologický technik a Rádiologický asistent/technik. Vyzvala Dr. Klepanca, aby v prípade potreby doplnil ďalšie.

Ad 4)

Aktualizácia uplatniteľnosti absolventov študijného programu Rádiologická technika.

Primár Klepanec navrhol urobiť rešerš koľko absolventov sa reálne uplatnilo v odbore. Navrhol osloviť emailom absolventov. Dr. Mikulková vyjadrila názor, že organizačné oddelenie nevie zistiť uplatiteľnosť absolventov nakoľko po promócii kontakt oddelenia so študentami končí. Dr. Jánošíková zmienila dotazníky ktoré má fakulta k dispozícii na získavanie takýchto informácií. Potrebný je však čas na získavanie týchto dát a momentálne času je málo.

Ad 5)

Aktualizácia štruktúry a obsahu študijného programu Rádiologická technika

Treba ísť podľa odporúčaného študijného plánu, témy záverečných prác na budúci rok, mobility študentov

Ad 6)

Informačné listy predmetov

Informačné listy predmetov treba aktualizovať podľa najnovšieho Nariadenia vlády Slovenskej republiky 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností a v súlade so štandardami Slovenskej akreditačnej agentúry pre vysoké školstvo. Dr. Mikulková podotkla, že v prvom rade je treba vytvoriť študijný plán (aktualizovať starý) a potom podľa neho aktualizovať Informačné listy predmetov a všetky ostatné dokumenty. Je potrebné to vykonať čo najrýchlejšie.

Ad 7)

Aktualizácia personálneho zabezpečenia študijného programu Rádiologická technika

Osoby zabezpečujúce profilové predmety študijného programu sú prof. MUDr. Jiří Neuwirth, CSc. a MUDr. Andrej Klepanec, Ph.D.,Chýba tretia potrebná osoba. Avšak už je vypísané výberové konanie. Sú zabezpečené VUPCH osôb zabezpečujúcich profilové predmety. Budú zverejnené na webovom sídle fakulty.

Ad 8)

Aktualizácia priestorového, materiálneho a technického zabezpečenia študijného programu

Rádiologická technika

Prodekanka Dr. Jánošíková zmienila folklórny súbor, študentské časopisy. Dala zástupcom študentov priestor na vyjadrenie.

Ad 9)

Aktualizácia spätnej väzby na kvalitu poskytovaného vzdelávania

V tomto bode Dr. Jánošíkova ozrejmila postupy monitorovania a hodnotenia názorov študentov na kvalitu študijného programu ako aj výsledky spätnej väzby študentov a absolventov a súvisiace opatrenia na zvyšovania kvality študijného programu.

Ad 10)

Iné.

Najbližšie plánované stretnutie je 20.10.2021 o 17:00 hod prostredníctvom platformy Google Meets.

**Uznesenie 1/2021:** zosúladiť študijný program RATE podľa nových smerníc. **Termín:** do 31.10.2021. Katedra Rádiológie, prodekanka pre vzdelávanie a členovia Rady pre ŠP.

**Uznesenie 2/2021:** zosúladiť študijný program FYTE podľa nových smerníc. **Termín:** do 31.12.2021. Vedúca katedry fyzioterapie, prodekanka pre vzdelávanie, Dr. Ďurinová, Šimonová, Macháčková a členovia Rady pre ŠP.

**Uznesenie 3/2021:** na budúcom zasadnutí Rady pre študijný program bude prebiehať menovanie predsedu Rady pre ŠP. Osoba zodpovedná za FZV UCM.

 Na záver prodekanka Mgr. RNDr. Lenka Jánošíková, PhD., poďakovala všetkým prítomným za účasť a stretnutie ukončila.

Zapísala: Mgr. Eva Miháliková ...............................................

Overila: Mgr. RNDr. Lenka Jánošíková, PhD. ...............................................